Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: II. A 149/1997. (IX. 10.) Korm. rendelet alapjaiban megváltoztatta az örökbefogadni szándékozók nyilvántartásba vételének rendjét. Jelentkezniük kell a Gyermekvédelmi Szakszolgálatnál, és örökbefogadásra alkalmasságukkal kapcsolatban a gyámhivatal határozatban dönt. Az örökbefogadó szülők
Paragraph Index: 322

1997. július 27-éről 28-ra virradó éjszaka, 01 óra körül a Budapest IX. kerület, Ráday utcában három egyenruhás rendőr igazolásra szólította fel a fiatalembert, aki közölte velük, hogy nincs nála személyi igazolvány. A rendőrök az igazolás megtagadása miatt elő akarták állítani. A rendőrök dulakodni kezdtek a fiúval. Barátnője szidalmazta a rendőröket és egyiküket hátulról megrúgta. A rendőrök által lefogott és kiszabadulni igyekvő fiataelmbert — aki eközben az egyik rendőrt sípcsonton rúgta — gumibottal megütötték, a földre lökték, és barátnője állítása szerint rugdosták. A rendőrök a gumibothasználatot és a földre vitelt elismerték, az egyéb bántalmazást nem. A két fiatalt beszállították a IX. kerületi rendőrkapitányságra, később az Uzsoki utcai kórházban mindkettőjükről látleletet vettek fel, és véralkohol-vizsgálatot végeztek. A fiút a kórház Traumatológiai Osztálya sérülései miatt kórházi kezelésbe vette, a kórházból három nap múlva bocsátották el. A lányt az orvosi vizsgálat után visszaszállították a kapitányságra, ahonnan 06.25 órakor engedték szabadon. Még aznap délelőtt feljelentést tett a Fővárosi Ügyészségi Nyomozó Hivatalnál a rendőrök ellen. A feljelentések alapján a Nyomozó Hivatal két rendbeli hivatalos eljárásban elkövetett bántalmazás és egy rendbeli könnyű testi sértés vétsége miatt folytatott nyomozást, amelyet — mivel a nyomozás adatai alapján nem volt megállapítható bűncselekmény elkövetése, illetőleg az elkövető kiléte — megszüntettek. A BRFK feljelentése alapján a Budapesti IX. kerületi Ügyészség hivatalos személy elleni erőszak miatt eljárást indított a fiatalok ellen, amelyet vádindítvánnyal fejeztek be.

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes